28. Skaičių lentelės atstatymas. 
Ekonomikoje, statistikoje ir kitur dažnai vartojamos skaičių lentelės su eilučių ir stulpelių sumomis. Į paskutinį (dešinįjį) stulpelį rašomos visų ankstesnių (kairesnių) tos eilutės skaičių sumos, o į paskutinę (apatinę) eilutę – visų aukštesnių to stulpelio skaičių sumos, pavyzdžiui,
25	413	62	500	
7	2912	4	2923	
32	3325	66	3423	

Jeigu dalį skaičių ištrintume, tai, pasinaudodami likusiais, tam tikrais atvejais galėtume atstatyti prarastus skaičius, tuo pačiu ir pradinę (tikrąją) lentelę.
Pradiniai duomenys surašyti į tekstinę bylą. Pirmoje bylos eilutėje – sveikųjų skaičių lentelės eilučių skaičius m (2  m  10) ir stulpelių skaičius n (2  n  10). Kiekvienoje tolesnėje bylos eilutėje – duomenys apie vieną žinomą (neištrintą) lentelės sveikąjį skaičių: jo eilutės numeris, jo stulpelio numeris ir pats skaičius.
Reikia:
1) pateikti duotą lentelę, nesamų skaičių vietą pažymėjus brūkšneliais;
2) nustatyti, ar įmanoma vienareikšmiškai atstatyti nesančius skaičius; jeigu neįmanoma – spausdinti pranešimą, paaiškinantį dėl ko neįmanoma (buvo neteisingos sumos pradinėje lentelėje arba per daug prarastų skaičių); jeigu įmanoma – pateikti atstatytą lentelę, kurioje visi atstatytieji skaičiai pažymėti žvaigždute, prirašyta skaičiaus gale.
Rezultatai spausdinami displėjaus ekrane.